lv lv lv sl lv fr lt lv lv lv lv lv en lv lv lv cs lv lv lv lv sl en en en en en en lv eo lv lv zh fr lv lv en lv en lv en lv en lv en en lv en lv lv lv en lv lv lv lv lt lv eo lv en lv lv lv lv lv lv lv lv lv lv lv
Par nekopto zemi bijušās “Radiotehnikas” teritorijā jāmaksā divreiz lielāks NĪN – Rīgas domes Īpašuma departaments
Par nekopto zemi bijušās “Radiotehnikas” teritorijā jāmaksā divreiz lielāks NĪN
Bijušās rūpnīcas “Radiotehnika” teritorijā esošā zemesgabala īpašniekam turpmāk par nesakopto teritoriju būs jāmaksā paaugstināta nekustamā īpašuma nodokļa (NĪN) likme – 10 000 eiro gadā, kas ir divreiz vairāk nekā iepriekš, šodien lēma Rīgas domes Vidi degradējošu būvju komisija.
Komisija vienojās piemērot nesakoptajam zemesgabalam Kurzemes prospektā 3e paaugstinātu NĪN, kā tas paredzēts domes saistošajos noteikumos, kas stājās spēkā šogad. Iepriekš zemesgabala īpašniekiem NĪN likme par zemi bija 5000 eiro gadā.
Rīgas Pārdaugavas izpilddirekcijas izpilddirektors Valērijs Koķis sēdē pastāstīja, ka īpašniekiem jau iepriekš pašvaldības policija un Rīgas domes administratīvā inspekcija par nesakoptu teritoriju noformējusi četrus administratīvos protokolus, nosakot naudas sodu kopumā 4000 eiro apmērā.
Pašvaldības policija un Administratīvā inspekcija turpinās pastiprināti sekot minētās teritorijas sakārtošanai, vajadzības gadījumā piemērojot soda sankcijas, apliecināja institūciju pārstāvji.
Kā vēstīts, būvi Kurzemes prospektā 3e, kurā pērn turklāt izcēlās paaugstinātas bīstamības ugunsgrēks un atradās mēbeļu ražotne, pašvaldība jau septembrī klasificēja kā A kategorijas graustu un piemēroja paaugstināto NĪN likmi.
Baiba Gailīte, Rīgas domes Īpašuma departamenta Sabiedrisko attiecību un mārketinga jautājumu projektu vadītāja
Dalīties ar šo informāciju:
RD lēmumi par piespiedu sakārtošanu
Informācija degradējošo būvju īpašniekiem
Pilsētvides attīstības un kvalitātes komisija
Par ilgtspējīgu pilsētvides attīstības plānošanu
Informācija tiek atjaunota ne retāk kā reizi mēnesī
Paziņojums par tīmekļvietnes https://grausti.riga.lv sīkdatnēm:
Šīs tīmekļvietnes pārzinis ir Rīgas domes Īpašuma departaments (kontaktinformācija: di@riga.lv).
Tīmekļvietne lieto tikai tehniskās, nepieciešamās sīkdatnes.
Papildus informācija par tīmekļvietnē veidotajām sīkdatnēm apskatāma  ŠEIT.
© Rīgas domes Īpašuma departaments. Izmantoti Nekustamā īpašuma valsts kadastra informācijas sistēmas dati, 2021.gads